Torsdag omkring middag var 13 festivalgængeres navne kommet på Nordjyllands Politis liste over personer sigtet for besiddelse af narkotika. Et døgn senere er listen blevet udvidet med yderligere 12 navne, så 25 personer nu har mistet deres adgang til festivalen. - Det er primært hash, der er tale om, og vi har kun uddelt sigtelser for at besidde til eget forbrug, fortæller Politikommissær Ted Andersen, der leder politiets indsats på Nibe Festival. Han melder ellers om en fredelig festival og kan kun fortælle om et enkelt tilfælde af vold fra torsdag nat.
Indsats mod narkotika på Nibe Festival betyder masser af klippede armbånd.